Ибраимов Абыт

Ибраимов Абыт – (1. 1. 1948-ж. туулган, Ош облусу, Совет (азыркы Кара-Кулжа) району, Алайкуу айылы) биология илимдеринин доктору (1985), КР УИАнын корреспондент мүчөсү (1993), КРдин илимге эмгек сиңирген ишмери. КММИни (1970), СССР МИАнын Генетика институтунун аспирантурасын (1973) бүтүргөн. Кыргыз кардиология ИИИде (1996-жылдан М. М. Миррахимов атындагы УКТБ) ассистент, лаборатория башчысы. Адам генетикасы боюнча адис. 80ден ашык илимий эмгектин, анын ичинде 2 монографиясы, 4 ойлоп табуусу бар. Көптөгөн эл аралык илимий коомдордун мүчөсү. КРдин Жогорку Кеңешинин «легендарлуу» парламентинин (1989-94) жана кийинки чакырылышынын (1995-2000) депутаты. Эмг.: Кыргызы и их генефонд. Б., 1992. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5